Սովետական իշխանության տարիներին Ալավերդում կատարվել են քաղաքաշինական մեծ աշխատանքներ: 1920-30-ական թվականներին Ալավերդու բանվորական ավանն ընդգրկում էր միայն Մանեսը: Արդյունաբերական զարգացմանը զուգընթաց աճելով` Ալավերդին աստիճանաբար իր շրջագծի մեջ է վերցրել Լենհանքերը /Մադան/, Սանահինը, համանուն երկաթուղային կայարանը` ավանով հանդերձ, Ակները /Որնակ/: Ալավերդու հատակագծման աշխատանքները սկսվել են 1929-30 թվականներին` ճարտարապետ Մազմանյանի ղեկավարությամբ: Այդ հատակագիծը վերահաստատվել է 1946-ին /ճարտարապետ Հ. Իսաբեկյան/: 1959-62 թվականներին կազմվել է Սանահին Սարահարթի կառուցապատման նախագիծը /ճարտարապետ Լ. Չերքեզյան/: